Weerlig dalk rede vir substasie-brand | Maroela Media
Weerlig dalk rede vir substasie-brand
Spanne werk die afgelope naweek daaraan om krag te herstel. (Foto: CityPowerJhb/Twitter)
Die inwoners van Lenasia in Johannesburg sal hopelik teen einde Maandag weer krag hê nadat die Lotus-substasie dae gelede in 'n brand verwoes is – vermoedelik as gevolg van kwaai weerlig in die gebied.
Die brand het onder meer 'n voerbord van een van die transformators beskadig, asook die transformator self, verskeie kabels en ander noodsaaklike toerusting.
Die oorsaak van die brand is nog nie vasgestel nie, maar voorlopige ondersoeke dui daarop dat weerlig die brand veroorsaak het.
Isaac Mangena, woordvoerder van City Power, sê tegnici het Sondag minstens 80% van die herstelwerk aan die substasie voltooi.
"Die spanne werk daaraan om die oorblywende 20% van die herstelwerk so gou moontlik af te handel."
Mangena sê die span het oor die naweek onder meer die kabels van die uitgebrande voerbord na 'n mobiele voerbord-eenheid verskuif en mobiele stroombrekers aan die transformators gekoppel. Al vyf die oorspronklike stroombrekers is afgeskakel. Dié stroombrekers bedien Vlakfontein, Hospitaalheuwel, Zakkariya Park en dele van Lenasia-Suid.
"Hoewel die herstelwerk deur die reën onderbreek is, werk ons spanne byna 24 uur per dag sedert die brand ontstaan het om kragtoevoer aan al ons verbruikers te herstel," sê hy.
"City Power is steeds daartoe verbind om kragtoevoer aan alle verbruikers teen Maandag te herstel.
"Ons vra om verskoning aan diegene wat deur die kragonderbreking geraak is."
SA'ner al vroeg uit Ope
Foto: Nuwe huis vir gesin ná brand
Onthou tog om die "Weerlig" te vervolg.
As dit weerlig was ( wat ek nie glo nie) kan julle daai ANC minister wat tydens 'n begrafnis, waar mense deur weerlig doodgeslaan is nader roep. Hy het gesê hy sal 'n ondersoek loods wat sal uitvind wie dit veroorsaak het.